text: Pól Jóhannes Justinussen aftur í NSÍ
text: #000000
text: 23 ára gamli landsliðsspælarin, Pól Jóhannus Justinussen, sum síðsta hálva árið hevur spælt við danska superligufelagnum, AaB, verður nú aftur at síggja í føroyskum fótbólti, tí í kvøld hevur hann skrivað undir sáttmála við NSÍ fyri restina av hesum kappingarárinum.
text: #000001
text: Pól Jóhannus hevur ikki spælt fyri barndómsfelagið, NSÍ, síðani august 2008, tá hann skifti til B68, har hann var restina av tí kappingarárinum og tvey tey næstu, áðrenn leiðin lá til Íslands, har hann spældi við Vali, og síðani fór til Danmarkar og fekk sáttmála við AaB. Í 2007, tá NSÍ bleiv føroyameistari, spældi hann við GÍ.
text: #000002
text: – Eg eri sera fegin um aftur at vera NSÍ-ari. Og at liðið telist millum tey lægru á stigatalvuni, ræðir meg slett ikki, tí so er í øllum førum nakað at spæla um, sigur Pól Jóhannus, ið spældi sín seinasta dyst fyri NSÍ í europeiskum fótbólti, men hóskvøldið eisini kann byrja aftur við einum europeiskum dysti.
text: #000003
text: – Nú vóni eg bara, at eg kann vera við til at lyfta NSÍ-liðið eitt sindur, tí eg haldi meg hava fingið nógv burtur úr tíðini uttanlands, har eg havi lært nógv og ment meg nógv. Eg helt eisini nú, at eg onkursvegna skyldaði NSÍ og fólkinum her, at tey sóu meg í gulum og svørtum aftur.
text: #000004
text: Í NSÍ eru tey eisini fegin um, at Pól Jóhannus Justinussen kemur at styrkja um liðið, sum í summarsteðginum er á áttanda plássi við 17 stigum, eitt færri enn TB og tvey færri enn B36, men tvey fleiri enn B68, ið liggur beint niðanfyri.
text: #000005
text: NSÍ fegnast stórliga um, at 23-ára gamli Pól Jóhannus er komin heim aftur við fleiri ára royndum frá øðrum føroyskum og útlendskum feløgum. Pól Jóhannus hevur hesa tíðina ment seg til at vera ein av sjónligastu profilunum á føroyska landsliðinum.
text: #000006
text: Pól Jóhannus hevur eina tíð vant við hópinum hjá NSÍ, og er annars uppvaksin í felagnum, og verður tí roknað við, at hann beinanvegin gerst natúrligur partur av hópinum.
text: #000007
text: Pól Jóhannus, sum kom heimaftur til Føroya fyri einum mánaði síðani, hevur saman við Kinnu Fritsdóttir Olsen, forkvinnu í NSÍ, í kvøld skriva undir uppá, at hann restina av hesum kappingarárinum spælir við Effo-liðnum hjá NSÍ.
text: #000008
text: András dagsins maður móti Víkingi
text: #000010
text: Nú er nakað síðani seinasta dystin hjá NSÍ – 0-1 tapið móti Víkingi við Løkin. Dysturin var tættur og kundi farið báðar vegir. Tit hava atkvøtt um dagsins mann í dystinum, og nú atkvøðugreiðslan varð stongd, er greitt, at tit hava valt frálíka málmann okkara András Gángó til dagsins mann við 15 % (26 atkv.)...
text: #000011
text: Les formansins orð um dagsins dyst í móti Víkingi. Terji Vestergaard hugleiðir og vísur á týdningin av at “Her havi eg tað gott, her kenni eg meg heima”. SAMAN STANDA VIT STERK! Leikskráin, TAK NIÐUR
text: #000014
text: Heimasíðan kann hervið kunngerða, at NSÍ hevur gjørt avtalu við tveir nýggjar leikarar, sum báðir eru gamlir kenningar í felagnum. Fyrri leikarin er Høgni Madsen, ið fyri kortum gjørdist leysur av B36. Høgni var í 2009 ein partur av felagnum, og leikti tá 15 dystir. – Hann er ein hart arbeiðandi leikari, ið við sínum...
text: #000016
text: Ársveitslan verður leygarkvøldið 26 oktobur
text: #000018
text: Ársveitslan hjá NSÍ verður leygardagin 26 oktober kl 19.00 í Skótahúsinum við Løkin. Á skránni er m.a.: Borðhald við góðum mati Skemt og felagssangur Flemming og Vinmenn spæla til dans Troyggjurnar hjá Effoleikaranum verða seldar á uppboðssølu Atgongumerki kunna keypast í Bókabúðini og kostnaður er 250 kr. So verið hjartaliga vælkomin til ársins ítróttarveitslu og...
text: #000019
text: Kom og stuðla NSÍ til sigurs í kvøld!
text: #000021
text: Í kvøld kl. 18.30 spæla vit ímóti EB/Streymi við Løkin. Bæði liðini hava brúk fyri øllum trimum stigum, og vænta vit nógv fólk til dystin. Kom og ger tína ávirkan galdandi og stuðla okkara dreingjum, soleiðis at NSÍ vinnur bæði á vøllinum og uttanfyri vøllin. Møtið fjølment og gjarna í litum felagsins.
text: #000022
text: Klæmint Andrasson Olsen hevur nú skorað 100 mál í Effodeildini! Í 12. minutti legði Klæmint okkum á odda. Hetta var samstundis mál nummar 100 hjá Klæminti í bestu deildini. Tað er nokk ikki neyðugt at siga, at øll málini er skotin fyri NSÍ! Klæmint hevur brúkt 174 dystir til at skora hesi 100 málini. NSÍ...
text: #000024